Oficiālais Vēstnesis L 222 , 24/08/1999 Lpp. 0029 - 0030



Padomes Lēmums (1998. gada 23. marts) par Kopienas noslēgto Eiropas Konvenciju par mugurkaulnieku aizsardzību, kas tiek izmantoti eksperimentiem un citiem zinātniskiem mērķiem (1999/575/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 100.a pantu saistībā ar 228. panta 2. punktu un 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], (1) tā kā 1986. gada 24. novembrī Padome pieņēma Direktīvu 86/609/EEK [4] par dalībvalstu to normatīvo un administratīvo aktu tuvināšanu, kas attiecas uz izmēģinājumos un citiem zinātniskiem nolūkiem izmantojamo dzīvnieku aizsardzību, kurā izklāstīti kopējie noteikumi, iekļaujot Eiropas Konvencijas par mugurkaulnieku aizsardzību, kas tiek izmantoti eksperimentiem un citiem zinātniskiem mērķiem, principus, mērķus un galvenos noteikumus; (2) tā kā minētās direktīvas un Konvencijas noteikumi ietekmē to produktu un vielu ražošanu un laišanu tirgū, kuru izveidošanu skar noteikumos minētie eksperimenti; tā kā minētie noteikumi tātad sekmē iekšējā tirgus izveidi un darbību, kura pabeigšana veido vienu no galvenajiem Kopienas mērķiem; (3) tā kā primātu izmantošana eksperimentiem un citiem zinātniskiem mērķiem ir saistīta ar ciešanu risku šiem dzīvniekiem un tādēļ tas ir jāsamazina; (4) tā kā primātu izmantošana eksperimentiem un citiem zinātniskiem mērķiem ir novedusi pie primātu ķeršanas pirmatnējā dabā un tā kā no tā, ja vien iespējams, jāizvairās, ņemot vērā ciešanas un zudumus, kas var rasties ķeršanas un transportēšanas laikā; (5) tā kā Piektās rīcības programmas vides jomā mērķis ir veikt dažus pozitīvus pasākumus, lai līdz 2000. gadam dzīvnieku izmantošanu eksperimentiem samazinātu par 50 %; tā kā šis mērķis tomēr nedrīkst stāvēt ceļā augstāku mērķu formulēšanai un sasniegšanai; (6) tā kā Kopiena palielina pūles, lai izveidotu aizvietošanas metodes un datorizētus imitācijas modeļus, pievēršot īpašu vērību darbam, ko veic Eiropas Alternatīvu metožu apstiprināšanas centrs (ECVAM), lai mērķi samazināt eksperimentus ar dzīvniekiem varētu sasniegt tuvā nākotnē; (7) tā kā Kopiena arī atbalsta visus projektus, kas veicina pilnīgu un nesarežģītu datu apmaiņu par dzīvnieku izmantošanu eksperimentos, un nosaka, ka no nevajadzīgas eksperimentu dublēšanas jāizvairās inter alia ar noteikumiem otrreizējiem pieteikumu iesniedzējiem; (8) tā kā Kopiena 1987. gada 10. februārī ir parakstījusi Eiropas Konvenciju par mugurkaulnieku aizsardzību, kas tiek izmantoti eksperimentiem un citiem zinātniskiem mērķiem; (9) tā kā Kopienai minētā konvencija jāapstiprina, IR PIEŅĒMUSI ŠO LĒMUMU. 1. pants Kopiena apstiprina Eiropas Konvenciju par mugurkaulnieku aizsardzību, kas tiek izmantoti eksperimentiem un citiem zinātniskiem mērķiem, ievērojot atrunu attiecībā uz tās 28. panta 1. punktu. Konvencijas teksts ir izklāstīts A pielikumā. Atrunas teksts ir izklāstīts B pielikumā. 2. pants 1. Ar šo Padomes priekšsēdētājs ir pilnvarots izraudzīt personu vai personas, kam piešķir pilnvaras deponēt konvencijas apstiprināšanas dokumentu Eiropas Padomes ģenerālsekretāram, kā paredzēts konvencijas 31. pantā. 2. Deponējot apstiprināšanas dokumentu, izraudzītā persona vai personas saskaņā ar 34. panta 1. punktu izdara atrunu, kas izklāstīta šā lēmuma B pielikumā. 3. pants Šo lēmumu publicē Eiropas Kopienu Oficiālajā Vēstnesī. Briselē, 1998. gada 23. martā Padomes vārdā — priekšsēdētājs M. Meacher [1] OV C 200, 5.8.1989., 8. lpp. [2] OV C 291, 20.11.1989., 43. lpp. unOV C 269, 16.10.1995., 38. lpp. [3] OV C 329, 30.12.1989., 10. lpp. [4] OV L 358, 18.12.1986., 1. lpp. --------------------------------------------------